લોટીયા અને ઠીકરીયા ગામ ભાભર અને રાધનપુર તાલુકાની વચ્ચેના બોર્ડર પર આવેલા ગામ છે. આ બંને ગામોમાં હાલમાં ભાભર પાણી પુરવઠા પાઇપ લાઇન ચોકઅપ થઇ ગયેલી હોવાથી પંદર દિવસથી પાણી બંધ થઈ ગયું છે. બીજી બાજુ આ બંને ગામો દૂરના અંતરે આવેલા હોવાથી પાણી પુરતા પ્રમાણમાં પહોંચતું નથી. રાધનપુર પાણી પુરવઠા યોજના દ્વારા બંને ગામોમાં છેલ્લા ત્રણ વર્ષથી પાણીની પાઇપલાઇન નાંખેલી છે. પરંતુ કનેક્શન આપ્યું ન હોવાથી ગ્રામજનોને રાધનપુર પાણી પુરવઠા યોજનાનું પાણી મળતું નથી.